**Nodyn Briffio**

**Adroddiad y Prif Weithredwr – Cyfarfod y Bwrdd mis Medi 2017**

1. Ers y cyfarfod diwethaf, rwyf wedi cynnal y cyfarfodydd a'r ymweliadau canlynol, nad ydynt fel arall yn cael eu cynnwys yn adroddiad y Cadeirydd:
* **Prifysgol De Cymru –**  cwrddais â Helen Langton, y Dirprwy Is-ganghellor, i drafod y gwersi y gellir eu dysgu o raglenni newid.
* **Partneriaeth Defnyddio Tir y Mynydd Du –**  ymweliad addysgiadol iawn i gwrdd â'r porwyr, Parc Cenedlaethol Bannau Brycheiniog a Lloegr Naturiol i drafod y rhaglen, sy'n cynnwys rheoli rhedyn ac adfer corsydd.
* **Adfer corsydd** – prosiect diddorol yng nghyraeddiadau uchaf Afon Rheidiol, a fydd o bosibl yn cael ei estyn trwy ddefnyddio cyllid o'r cynllun fferm wynt cyfagos.
* **Bwlch Nant yr Arian** – i gwrdd â staff, gweld y gegin newydd, ac i fwydo'r barcudiaid!
* **Cymdeithas yr Amgylchedd** – cwrddais ag Emma Wilcox, y Prif Swyddog Gweithredol, a gwnaethom drafod cyfleoedd am waith cysylltu agosach â Cyfoeth Naturiol Cymru a chyrff siartredig eraill.
* **Severn Trent** – gwnes i a Ceri Davies gwrdd ag Emma Fitzgerald, Andy Hughes a Grant Batty i drafod trefniadau ar gyfer Dyffryn Dyfrdwy, PR19, a chyfleoedd ar gyfer gwaith agosach rhwng Cyfoeth Naturiol Cymru a Severn Trent.
* **Sefydliad Siartredig Ecoleg a Rheolaeth Amgylcheddol (CIEEM)** – gwnes i, Mike Willis a Kathryn Monk gwrdd â Sally Hayns, y Prif Swyddog Gweithredol, a Diana Clark, swyddog prosiect Cymru, i drafod cyfleoedd am waith cysylltu agosach rhwng CIEEM a Cyfoeth Naturiol Cymru, a meysydd parhaus o ddiddordeb cydfuddiannol. Byddaf yn siarad yng nghynhadledd Adran Cymru CIEEM ar 5 Hydref.
1. **Ymweliadau swyddfa** – rhwng nawr a'r adeg pan fyddaf yn gorffen, rwy'n gobeithio ymweld â'r rhan fwyaf o swyddfeydd Cyfoeth Naturiol Cymru i ddiolch i'r staff. Weithiau byddaf yn cyfuno'r rhain ag ymweliadau i weld gweithgareddau gweithrediadol. Hyd yn hyn, rwyf wedi ymweld â:
* **Bwcle, Rhuddlan a Chlawddnewydd** – lle gwelais arddangosiad o 'electrobysgota' ar Afon Elwy, problemau ynghylch ymdrochi yn y dŵr yn y Rhyl, rheoli perygl llifogydd yn Rhyl Cut, a gorchudd coetir di-dor yng Nghlocaenog.
* **Llaneirwg** – lle euthum i'r barbeciw blynyddol!
1. **Carfan Tyfu 5** – lle roeddwn wrth fy modd yn annerch Tîm Rheoli’r grŵp Tyfu terfynol. Mae'r rhaglen wedi derbyn croeso da iawn ac yn ffurfio model da ar gyfer gweithgareddau dysgu a datblygu yn y dyfodol.
2. **Staffio** – ymddeolodd pennaeth ein Gwasanaethau Cyfreithiol, Dave Cavell, ar ddechrau mis Medi. Mae Sarah Asbrey eisoes wedi dechrau fel olynydd Dave. Mae Sarah wedi dod o Wasanaeth Erlyn y Goron ac roedd cyfnod trosglwyddo da. Penodwyd Dorota Lee yn Bennaeth Archwiliadau Mewnol. Mae Dorota wedi bod ar secondiad gyda Cyfoeth Naturiol Cymru o Dŷ'r Cwmnïau am y ddwy flynedd ddiwethaf. Hoffem roi croeso cynnes i Sarah a Dorota.